b'\n_START_ARTICLE_\nArvo Ahonen\n_START_PARAGRAPH_\nArvo Ilmari Ahonen (27. tammikuuta 1918 Multia \xe2\x80\x93 16. kes\xc3\xa4kuuta 1991 Jyv\xc3\xa4skyl\xc3\xa4n mlk) oli suomalainen poliitikko. H\xc3\xa4n oli SDP:n pitk\xc3\xa4aikainen kansanedustaja 1951\xe2\x80\x931978 Keski-Suomesta._NEWLINE_Arvo Ahonen syntyi maanviljelij\xc3\xb6iden Emil Ahosen ja Hulda Dagmar Arpiom\xc3\xa4en pojaksi 1918. H\xc3\xa4nen peruskoulutuksekseen j\xc3\xa4i kansakoulu, my\xc3\xb6hemmin h\xc3\xa4n k\xc3\xa4vi Ty\xc3\xb6v\xc3\xa4en Akatemian, josta valmistui 1938. Ahonen el\xc3\xa4tti itsens\xc3\xa4 mets\xc3\xa4t\xc3\xb6ill\xc3\xa4, kunnes valmistuttuaan p\xc3\xa4\xc3\xa4si Sahraj\xc3\xa4rven osuuskassan hoitajaksi Multialle 1938\xe2\x80\x931939. _NEWLINE_Multialta Ahonen siirtyi Ty\xc3\xb6n Voima -lehden toimistonhoitajaksi Viitasaarelle vuosiksi 1939\xe2\x80\x931947. Viitasaarella h\xc3\xa4n toimi lis\xc3\xa4ksi siirtov\xc3\xa4en huoltojohtajana 1946\xe2\x80\x931947, kunnes puolue palkkasi h\xc3\xa4net piirisihteeriksi Jyv\xc3\xa4skyl\xc3\xa4\xc3\xa4n (1947\xe2\x80\x931951). Piirisihteerin ty\xc3\xb6 sai j\xc3\xa4\xc3\xa4d\xc3\xa4 eduskuntavaalien 1951 ja kansanedustajuuden my\xc3\xb6t\xc3\xa4._NEWLINE_Presidentin valitsijamiehen\xc3\xa4 Ahonen toimi vuosina 1956, 1962, 1968, 1978 ja 1982. Kunnallispolitiikassa Ahonen toimi Viitasaaren ja Jyv\xc3\xa4skyl\xc3\xa4n maalaiskunnan kunnanvaltuutettuna. H\xc3\xa4n oli maalaiskunnan kunnanvaltuuston pitk\xc3\xa4aikainen puheenjohtaja 1951-1958 ja 1960-1988, siis yli 30 vuoden ajan. H\xc3\xa4n sai kunnallisneuvoksen arvonimen vuonna 1972. Erityisen kiinnostunut h\xc3\xa4n oli ammattikoulutuksen kehitt\xc3\xa4misest\xc3\xa4, ja toimi 1980-luvulla Jyv\xc3\xa4skyl\xc3\xa4n seudun ammattikoulun kuntainliiton hallituksen puheenjohtajana ja Yleisten ammattikoulujen liiton hallituksen puheenjohtajana._NEWLINE_Ahonen oli naimisissa Anni Maria Paanasen kanssa vuodesta 1942 alkaen.'